Hald er rikt utsmykket. Hovedinngangen i midtre bygg har en dør i senrokokkostil. I venstre fløy finnes et utskåret og dekorert tak i renessansestil med 42 utskårne hoder. Hodene er alle forskjellige og symboliserer blant annet sorg, glede, mismot og fortvilelse. Også østre fløy har en inngangsdør i rokokkostil, en flott utsmykket forhall og den severdige «blåsalen».